นอร์เทิร์นไอร์แลนด์ฟุตบอลลีกคัพ

นอร์เทิร์นไอร์แลนด์ฟุตบอลลีกคัพ (ชื่อตามผู้สนับสนุน: เบ็ตมักลีนลีกคัพ) หรือ ไอริชลีกคัพ เป็นการแข่งขันฟุตบอลถ้วยแบบแพ้คัดออกในไอร์แลนด์เหนือ โดยเปิดให้สโมสรที่เป็นสมาชิกนอร์เทิร์นไอร์แลนด์ฟุตบอลลีกทั้งหมด 36 สโมสรเข้าร่วมแข่งขัน ไอริชลีกคัพเป็นการแข่งขันฟุตบอลที่มีความสำคัญเป็นอันดับที่สามของประเทศ รองจากเอ็นไอเอฟแอล พรีเมียร์ชิป และไอริชคัพ โดยลีกคัพมีความแตกต่างจากไอริชคัพตรงที่ไม่มีโควตาสำหรับเข้าร่วมแข่งขันยูฟ่ายูโรปาลีก ถ้วยลีกคัพนี้ดำเนินการโดยนอร์เทิร์นไอร์แลนด์ฟุตบอลลีก ซึ่งทำให้ถ้วยลีกคัพนี้มีชื่อว่า นอร์เทิร์นไอร์แลนด์ฟุตบอลลีกคัพ

นับตั้งแต่ฤดูกาล 2017–18 มักลีนบุ๊กเมเกอส์ได้เข้ามาเป็นผู้สนับสนุนลีกคัพ ผู้สนับสนุนก่อนหน้านี้ ได้แก่ เจบีอี (ฤดูกาล 2015–16), แวสพ์โซลูชัน (ฤดูกาล 2013–14 และ 2014–15), เอิร์นบรู (ฤดูกาล 2011–12 และ 2012–13), โคออเปอเรทิฟอินชัวแรนซ์ (ฤดูกาล 2001–02 ถึง 2010–11), โคคา-โคล่า (ฤดูกาล 1998–99 ถึง 2000–01), วิลกินซันซอร์ด (ฤดูกาล 1991–92 ถึง 1997–98) และโรดเฟร์รีเฟรจต์ (ฤดูกาล 1986–87 ถึง 1990–91)

โคลเรน คือสโมสรชนะเลิศปัจจุบัน หลังจากที่เอาชนะครูแซเดอส์ไปได้ 2–1 ในนัดชิงปี 2020 ทำให้สโมสรชนะเลิศถ้วยลีกคัพนี้เป็นสมัยที่สอง ต่อจากสมัยแรกใน ค.ศ. 1987

อ้างอิง

แหล่งข้อมูลอื่น 
 NIFL official website
 Irish league Cup archive at the Irish Football Club Project 
 Northern Ireland – List of League Cup Finals, RSSSF.com

ฟุตบอลลีกคัพแห่งชาติ
ฟุตบอลในไอร์แลนด์เหนือ